
SE APROBA,

MUNICIPIUL TIMISOARA





P R I M A R
INSTITUTIA ARHITECT SEF



Dr. Ing. GHEORGHE CIUHANDU

BIROUL DEZVOLTARE URBANA SI AVIZARE PUZ/PUD
Nr. UR2010-004006/06.07.2010
REFERAT

privind avizarea Planului Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-004006/25.02.2010, completata cu nr. UR2010-005263/10.03.2010, nr. UR2010-009433/22.04.2010, nr. UR2010-011118 /07.05.2010, nr. UR2010-014752/16.06.2010 si nr. UR2010-014752/18.06.2010 privind aprobarea Planului Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara;
Având în vedere prevederile Certificatului de Urbanism nr. 1840/10.05.2010, precum şi modificările survenite la Legea nr. 350/2001, în această perioadă;
Ţinând cont de Avizul Prealabil de Oportunitate nr. 05/10.06.2009 aprobat cu H.C.L. 264/2009 şi de Raportul de Avizare Favorabil nr. 09/PV-04.03.2010 al Comisiei Tehnice de Amenajare a Teritoriului şi de Urbanism;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara;
Documentaţia P.U.Z. „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara a fost afişată pe site-ul oficial al Primăriei Municipiului Timişoara începând cu luna martie 2010 în vederea informării şi consultării populaţiei.

Pentru această documentaţie s-a organizat Dezbatere publică în data de 29 martie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat. Nu a fost înregistrată nici o sesizare în scris cu privire la această documentaţie;
Documentaţia Plan Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara, este elaborată de S.C. ATELIERUL ARHITEXT S.R.L., proiect nr. 73/2009, la cererea beneficiarului FACULTATEA DE CHIMIE INDUSTRIALA SI INGINERIA MEDIULUI.
Zona studiată care face obiectul acestei documentaţii, nu se află în zonă de protecţie a monumentelor istorice, fiind zona de interes deosebit, pentru care este necesar avizul Consiliului Judeţean Timiş, conform Avizului nr. 23 din 15.02.2010, ataşat la dosar. 

Prin prezentul Plan Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului, conform Avizului Agentiei Regionale pentru Protectia Mediului Timisoara nr. 2987 din 10.06.2010, atasat la dosar.

Terenul studiat în cadrul documentaţiei este situat în intravilanul municipiului Timişoara, la sud de Canalul Bega, fiind delimitat la nord de B-dul Vasile Parvan, la est de str. Cluj, la sud de str. Ion Vidu si str. Plautius Andronescu si la vest de str. Traian Lalescu. 
In conformitate cu PUG Timişoara, zona studiată este cuprinsă în UTR nr. 42, subzonă de institutii publice si servicii de interes general existente.
Terenul studiat, în suprafaţă totala de 13716 mp  este înscris în CF nr. 406133 (provenită din conversia pe hârtie a C.F. nr. 132809), nr. Top 9607, 9609/2, 9593, 9592/1/2, 9608/2 reprezentând constructii administrative si social culturale în B-dul Vasile Parvan, nr. 6  fiind proprietatea  Statului Roman si a Primariei Municipiului Timisoara cu drept de administrare in favoarea Universitatii Politehnica Timişoara conform HCL nr. 99/2001. 
In urma adresei Parohiei Bisericii Studentesti, inregistrata cu nr. SC2010-016109 din data de 05.07.2010 prin care se solicita reglementarea juridica a incintei Bisericii Studentesti, aflata in imediata vecinatate a Facultatii de Chimie Industriala si Ingineria Mediului si reglementata in cadrul zonei studiate in P.U.Z. „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara, propunem ridicarea si radierea din Cartea Funciara, a dreptului de administrare a  Universitatii Politehnica Timisoara asupra parcelei cu nr. Top nou creat 9607, 9609/2, 9593, 9592/1/2, 9608/2/2, in suprafata totala de 1095 mp si trecerea acestuia in administrarea Parohiei Bisericii Studentesti.   
Prin documentaţia de urbanism Plan Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara, se propune realizarea a trei corpuri de cladire dupa cum urmeaza:
- Corpul principal (corp A1), in regim de inaltime S+P+7E, coroborat functional cu spatiile din constructia existenta;

-  Corpul principal (corp A2), in regim de inaltime S+P+4E coroborat functional cu spatiile din constructia existenta;

-   Corpul secundar (corp B), in regim de inaltime S+P+3E, spatii pentru loisir, agrement, biblioteca, spatii tehnice si complementare, bufet pentru studenti. 
Se vor realiza două accese auto şi pietonale, conform Avizului Comisiei de Circulaţie nr. DT2010-000674/01.07.2010. 

Indicii de construibilitate propuşi prin documentaţie sunt:

POT max.  =  40 %

CUT max. =  1,5
Regim de înălţime max. = S+P+3E, S+P+4E, S+P+7E
Se propun spaţii verzi de min 38,91 % conform Avizului Agenţiei Regionale pentru Protecţia Mediului  nr. 2987 din 10.06.2010. 
Indicii de construibilitate propuşi de Institutia Arhitectului Sef sunt:

POT max.  =  40 %

CUT max. =  1,5

Regim de înălţime Corpul principal (corp A1) max. = S+P+7E, Hmax.cornisa = 36.60 m

Regim de înălţime Corpul principal (corp A2) max. = S+P+4E, Hmax.cornisa = 23.00 m

Regim de înălţime Corpul secundar (corp B) max. = S+P+3E, Hmax.cornisa = 15.30 m

Cota pardoselii piatetei de peste corpul de cladire in regim de inaltime S+P, care face legatura intre Corpul principal (corp A1) si Corpul secundar (corp B), va fi cu minim 0.50 m mai jos decat cota piatetei din fata intrarii bisericii studentesti (91.35 m coordonate STEREO 70).
Se propun spaţii verzi de min 38,91 % conform Avizului Agenţiei Regionale pentru Protecţia Mediului  nr. 2987 din 10.06.2010, precum si respectarea conditiilor impuse de Consiliul Judetean Timis prin Avizul nr. 23/15.02.2010.
Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Extindere spatii de invatamant si cercetare la Facultatea de Chimie Industriala si Ingineria Mediului ” – B-dul Vasile Parvan nr. 6, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitate a realizării acestui obiectiv.

